La Corporació Municipal concedix la Medalla de Plata de la Ciutat de Sagunt a la soprano Silvia Vázquez
05 de setembre 2024

La Corporació Municipal de l'Ajuntament de Sagunt ha concedit la Medalla de Plata de la ciutat de Sagunt a la soprano Silvia Vázquez, segons l'acord adoptat per unanimitat esta vesprada en la sessió ordinària del ple.

Silvia Vázquez és soprano líric-lleugera, nascuda al Port de Sagunt, va realitzar els seus estudis en el Conservatori Joaquín Rodrigo de València i va acabar la seua formació amb els barítons Francisco Valls i Carlos Chausson.

Ha treballat davall la batuta de directors musicals com Zubin Mehta, Lorin Maazel, Carlo Rizzi, Paolo Arrivabeni, Carlo Montanaro, Patrick Fourniller, A. Zedda, J. López Cobos, així com amb directors d'escena de la talla d'Emilio Sagi, Gian Carlo del Mónaco, Luís Olmos, Michal Znaniecki, Massimo Gasparon, Daniele Abbado, Damiano Michieletto, Daniel Slater, Nicolás Joel, etc.

Silvia Vázquez ha realitzat part de la seua carrera internacional en teatres tan prestigiosos com el Teatro Scala de Milà, Teatro Comunale de Florencia , Grand Théâtre du Genève, Teatro Carlo Felice de Gènova, Opera Royal Walloni de Lieja, Konzerthaus de Berlín, Concertgebouw d’Àmsterdam, Festival de Ópera en Wexford, Teatro de Opera de Gante, Festival de Música de Ravello. També ha cantat en teatres nacionals com el Palau de les Arts de València Reina Sofía, el Teatro Euskalduna de Bilbao, el Teatro de la Maestranza de Sevilla, el Teatro de la Zarzuela de Madrid i el Teatro Campoamor d’Oviedo, entre altres.

En l'àmbit operístic destaca la seua interpretació en rols com: Lucia di Lammermoor (Lucia) de Donizetti, Rigoletto (Gilda) de Verdi, Lakmé (Lakmé) de Delibes, Le Comte Ory (Comtesse Adele) de Rossini o Don Pascuale (Norina) de Donizetti, entre molts altres.

Esta distinció honorífica l'ha concedida la Corporació Municipal d'acord amb el que s'establix en el Reglament d'Honors i Distincions aprovat pel Ple de l'Ajuntament de Sagunt, en la seua sessió del dia 28 de febrer de 2017 i publicat en el Butlletí Oficial de la Província de València el 12 de juny de 2017, a fi d'acomodar-ho a la realitat actual i activar el reconeixement d'especials mèrits de qualsevol índole o serveis extraordinaris amb distincions de caràcter estrictament honorífic. L'expedient va ser iniciat per Alcaldia de l'Ajuntament de Sagunt el 15 de juliol de 2024.

![](/media/qdwhc2cv/img_8719_c.jpg?width=435&height=290&mode=max)

*   [](http://www.facebook.com/sharer.php?u=https://aytosagunto.es/va/actualitat/la-corporacio-municipal-concedix-la-medalla-de-plata-de-la-ciutat-de-sagunt-a-la-soprano-silvia-vazquez/ "Facebook")
*   [](http://twitter.com/share?url=https://aytosagunto.es/va/actualitat/la-corporacio-municipal-concedix-la-medalla-de-plata-de-la-ciutat-de-sagunt-a-la-soprano-silvia-vazquez/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-corporacio-municipal-concedix-la-medalla-de-plata-de-la-ciutat-de-sagunt-a-la-soprano-silvia-vazquez/ "Linked In")
*   [](mailto:?body=https://aytosagunto.es/va/actualitat/la-corporacio-municipal-concedix-la-medalla-de-plata-de-la-ciutat-de-sagunt-a-la-soprano-silvia-vazquez/)